cyanic-selkie/wikianc huggingface dataset:
তানিয়া আহমেদ
চলচ্চিত্র পরিচালনায় অভিষেক: ২০১৪-বর্তমান
২০১৪ সালে তিনি তার প্রথম চলচ্চিত্র নির্মাণের কাজ শুরু করেন। শুরুতে চলচ্চিত্রটির নাম রাখা হয় গুড মর্নিং লন্ডন। পরে তা ভালোবাসা এমনই হয় নামে পরিবর্তন করা হয়। এটি বাবা ও মেয়ের দ্বন্দ্বের গল্প। এতে শ্রেষ্ঠাংশে অভিনয় করেন বিদ্যা সিনহা সাহা মীম, ইরফান সাজ্জাদ, তারিক আনাম খান, মীর সাব্বির। চলচ্চিত্রটি ২০১৭ সালে ফেব্রুয়ারি মাসে ভালোবাসা দিবস উপলক্ষ্যে মুক্তি পায়। ২০১৫ সালে তিনি মাছরাঙ্গা টেলিভিশনে প্রচারিত রায়হান খানের সুপারস্টার, ও এনটিভিতে প্রচারিত হিমেল আশরাফের একদিন ছুটি হবে টেলিভিশন ধারাবাহিকে কাজ করেন। ঈদুল আযহায় বাংলাভিশন চ্যানেলে প্রচারিত সিকান্দার বক্স এখন নিজ গ্রামে মিনি ধারাবাহিকে নাম চরিত্রের বড় বোনের ভূমিকায় অভিনয় করেন।
তানিয়া ২০১৬ সালে হুমায়ূন আহমেদের উপন্যাস অবলম্বনে মেহের আফরোজ শাওন নির্মিত কৃষ্ণপক্ষ চলচ্চিত্রে জেবা চরিত্রে অভিনয় করেন। এই কাজের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। তিনি ২০১৭ সালে এস আই টুটুলের গীত, সুর ও সঙ্গীতে "বন্ধু" ও "পুড়ে যাবি" গান দুটির ভিডিও পরিচালনা করেন। এপ্রিল মাসে কক্সবাজার ও ঢাকার বিভিন্ন স্থানে গান দুটির চিত্রায়ন হয়।
ব্যক্তিগত জীবন
তানিয়া ১৯৯৯ সালের ১৯শে জুলাই সঙ্গীতশিল্পী এস আই টুটুলকে বিয়ে করেন। তাদের দুই সন্তান শ্রেয়াশ আহমেদ ও আরশ আহমেদ। ২০২১ সালে তাদের বিবাহবিচ্ছেদ হয়। তার পিতা জনাব নাসিম আহমেদ বিশ্বাস একজন অধ্যক্ষ ছিলেন। তিনি কর্মজীবনে বেশ কিছু শিক্ষা প্রতিষ্ঠানে কর্মরত ছিলেন। তানিয়া আহমেদের পৈতৃক নিবাস পটুয়াখালী জেলার কলাপড়া থানার লালুয়া ইউনিয়নের চান্দুপাড়া গ্রামের বিশ্বাস বাড়িতে। তার ছোট ভাই অমিতাভ আহমেদ রানাও একজন নাট্য পরিচালক।
আবু কির
নাম
শহরটির বর্তমান নাম "ফাদার সাইরাস" এর আরবি অনুবাদ। চতুর্থ শতাব্দীর যুগ্ম খ্রিস্টান শহীদ সাইরাস এবং জনের মধ্যে একজনের নাম, এনারা কপ্টিক চার্চ দ্বারা সন্ত হিসাবে পূজনীয়।
ইতিহাস
এই শহরের কাছাকাছি মিশরীয়, গ্রীক এবং রোমান যুগের বহু প্রাচীন ভবনের অবশেষ পাওয়া যায়। এই শহরের প্রায় 3 km দক্ষিণ-পূর্বে রয়েছে প্রাচীন মিশরীয় উপকূলীয় শহর ক্যানোপাসের ধ্বংসাবশেষ। একটু দূরে পূর্বে, নীলনদের এখন-শুষ্ক ক্যানোপিক শাখা একসময় ভূমধ্যসাগরে গিয়ে পড়ত।
প্রশস্ত আবু কির উপসাগর (খালিজ আবু কির) এই শহরের পূর্ব দিকে নীল নদের রোসেটা শহরের মুখ পর্যন্ত প্রসারিত। ১৭৯৮ সালের ১লা আগস্ট উপসাগরটি ছিল নীল নদের যুদ্ধের অবস্থান, ব্রিটিশ অ্যাডমিরাল হোরাশিও নেলসন এই যুদ্ধ করেছিলেন। যদিও যুদ্ধটিকে প্রায়ই "আবুকির উপসাগরের যুদ্ধ" বলা হয়, কিন্তু ১৭৯৯ সালের আবুকিরের যুদ্ধ এই শিরোনামটি এই ক্ষেত্রে আরও সঠিকভাবে প্রযোজ্য। এটি ছিল পরের বছর ২৫শে জুলাই মুস্তফা পাশার অধীনে তুর্কিসেনা এবং ফরাসি অভিযাত্রী সেনাবাহিনীর মধ্যে হওয়া একটি লড়াই। যুদ্ধের পরের দিকে, ১৮০১ সালের ৮ই মার্চ আলেকজান্দ্রিয়ার যুদ্ধের শুরুতে, স্যার রাল্ফ অ্যাবারক্রম্বি দ্বারা পরিচালিত ব্রিটিশ সেনাবাহিনীর ইউনিটগুলি শহরের কাছে অবতরণ করে এবং সৈকতে নিযুক্ত জেনারেল লুই ফ্রিয়ান্টের ফরাসি বাহিনীর কঠোর বিরোধিতার সম্মুখীন হয়। যুদ্ধটি উপদ্বীপের আরও নিচে আলেকজান্দ্রিয়ার দিকে ছড়িয়ে পড়েছিল এবং ২২শে মার্চ পর্যন্ত শেষ হয়নি।
এই শহরে একটি দুর্গ রয়েছে, ১৯ শতকের প্রথম দিকে যেটিকে মুহাম্মদ আলি পাশা রাষ্ট্রীয় কারাগার হিসেবে ব্যবহার করেছিলেন। কারাগারটি লিমান আবু কির নামে পরিচিত ছিল।
২০০০ সালে, একটি ইতালীয় প্রত্নতাত্ত্বিক দল উপসাগরে অবস্থিত নেলসন দ্বীপে ব্রিটিশ অফিসার, নাবিক, নৌ সেনা, মহিলা এবং শিশুদের দেহাবশেষ আবিষ্কার করেছে।
জলবায়ু
কোপেন জলবায়ু শ্রেণীবিন্যাস এর জলবায়ুকে মরুজ জলবায়ু (বিডবলিউএইচ) হিসাবে শ্রেণীবদ্ধ করে, তবে এটি মিশরের উত্তর উপকূলে অবস্থিত হওয়ার কারণে এর তাপমাত্রা সহনীয়। আলেকজান্দ্রিয়ার কাছাকাছি থাকার কারণে, এটির জলবায়ু অনেকটা একই রকম। মিশরের আর্দ্র স্থানগুলি হল রাফা, আলেকজান্দ্রিয়া, আবু কির, রোসেটা, বালটিম, কাফর এল দাওয়ার, মেরসা মাতরু।
তথ্যসূত্র
শ্রেয় দান:
রিভার-শ্রেণীর মাইনস্যুইপার
রিভার-শ্রেণী হচ্ছে ১৯৮০-এর দশকে ব্রিটিশ রাজকীয় নৌবাহিনীর জন্য নির্মিত মাইনসুইপার জাহাজের একটি শ্রেণি, যা ফ্লিট মাইনসুইপার (এমএসএফ) নামে পরিচিত ছিল।
বৈশিষ্ট্য ও যান্ত্রিক কাঠামো
রিভার-শ্রেণির জাহাজগুলো বাণিজ্যিক অফশোর সহায়ক জাহাজের নকশার উপর ভিত্তি করে ইস্পাত হাল দিয়ে নির্মিত হয়। এই জাহাজগুলো গভীর সমুদ্রে মাইন বিধ্বংসী জাহাজ হিসাবে পরিচালনা করার জন্য ডিজাইন করা হয়েছিল। মূলত সোভিয়েত ডুবোজাহাজ কর্তৃক ছড়ানো বয়োয়েন্ট মুরড মাইন যা ক্লাস্টার বে নামে পরিচিত মাইন নিষ্ক্রিয় করার কাজে জাহাজগুলো ব্যবহার করা হতো।
এই ধারণাটি চার্টার্ড ট্রলার এইচএমএস সেন্ট ডেভিড এবং এইচএমএস ভেঞ্চার-এ পরিমার্জন করা হয়েছিল, এবং মোট বারোটি জাহাজ, যা সমস্ত ব্রিটিশ নদীর নামে নামকরণ করা হয়েছিল। রিচার্ডস (শিপবিল্ডার্স) লিমিটেড দ্বারা লোস্টোফট এবং গ্রেট ইয়ারমাউথে নির্মিত প্রতিটি ইউনিটের আনুমানিক ব্যয় ৪.৬ মিলিয়ন ব্রিটিশ পাউন্ড। এই জাহাজগুলো গভীর জল এবং সমুদ্রের পরিবেশে কাজ করার জন্য ডিজাইন করা হয়, যদি প্রয়োজন হয় তবে সহায়তা ছাড়াই দীর্ঘ সময়ের জন্য জাহাজগুলো সমুদ্রে মোতায়েন করা যায়। প্রতিটি জাহাজ ৫ জন অফিসার, ৭ জন সিনিয়র নাবিক এবং ১৬ টি জুনিয়র নাবিক এবং অতিরিক্ত বাসস্থানের ব্যবস্থা থাকায় প্রশিক্ষণের উদ্দেশ্যে মোট ৩৬ জন ক্রু বহন করতে পারে।
কর্মজীবন
পরিষেবাতে প্রবেশের পরে রোজিথভিত্তিক ১০ম মাইন নিষ্ক্রিয়কারী স্কোয়াড্রনের অধীনে ১১টি জাহাজ যুক্তরাজ্যের আশেপাশের বিভিন্ন রয়্যাল নেভাল রিজার্ভ (আরএনআর) বিভাগে নিযুক্ত করা হয়। দ্বাদশ, ব্ল্যাকওয়াটার, নিয়মিত রাজকীয় নৌবাহিনীর সাথে পরিষেবাতে প্রবেশ করে। প্রতিরক্ষা বাজেট হ্রাসের পরে, হেল্মসডেল এবং রিবলকে ১৯৯১ সালে রিজার্ভ হিসেবে পোর্টসমাউথে রাখা হয়েছিল। ১৯৯৩ সালে যখন আরএনআর-এর ভবিষ্যত পর্যালোচনা করা হয়েছিল তখন আরও কাটছাঁট করা হয়েছিল এবং এর ফলে পুরো ক্লাসটি আরএনআর পরিষেবা থেকে প্রত্যাহার করা হয়।
ব্ল্যাকওয়াটার, স্পাই, অরুণ এবং ইচেনকে পরবর্তীতে উত্তর আয়ারল্যান্ড স্কোয়াড্রনে নিযুক্ত করা হয়েছিল যেখানে তারা প্রদেশের জলপথে টহলরত টন-শ্রেণীর জাহাজগুলি প্রতিস্থাপন করেছিল এবং ব্রিটিশ সেনাবাহিনী এবং রয়েল আলস্টার কনস্টাবুলারি (আরইউসি) এর সমর্থনে সন্ত্রাসবিরোধী অভিযানে অংশ নিয়েছিল। অরওয়েল উইলটনের স্থলাভিষিক্ত হন, যা ১৯৯৪ সালে ডার্টমাউথ ট্রেনিং শিপ হিসেবে সর্বশেষ টন-শ্রেণীর জাহাজ ছিল। শেষ পর্যন্ত, পুরো শ্রেণির জাহাজগুলো বিদেশী নৌবাহিনীর কাছে বিক্রি করা হয়।
আন্তর্জাতিক মাতৃভাষা দিবস
একুশে ফেব্রুয়ারি বাংলাদেশ সহ পশ্চিমবঙ্গ তথা সমস্ত বাংলা ভাষা ব্যবহারকারী জনগণের গৌরবোজ্জ্বল একটি দিন। এটি শহীদ দিবস ও আন্তর্জাতিক মাতৃভাষা দিবস হিসাবেও সুপরিচিত। বাঙালি জনগণের ভাষা আন্দোলনের মর্মন্তুদ ও গৌরবোজ্জ্বল স্মৃতিবিজড়িত একটি দিন হিসেবে চিহ্নিত হয়ে আছে। ১৯৫২ সালের এই দিনে (৮ ফাল্গুন, ১৩৫৮, বৃহস্পতিবার) বাংলাকে পূর্ব পাকিস্তানের অন্যতম রাষ্ট্রভাষা করার দাবিতে আন্দোলনরত ছাত্রদের ওপর পুলিশের গুলিবর্ষণে অনেক তরুণ শহীদ হন। তাদের মধ্যে অন্যতম হলো রফিক, জব্বার, শফিউর, সালাম, বরকত সহ অনেকেই। তাই এ দিনটি শহীদ দিবস হিসেবে চিহ্নিত হয়ে আছে। ১৭ নভেম্বর ১৯৯৯ সালে জাতিসংঘ কর্তৃক গৃহীত সিদ্ধান্ত অনুযায়ী প্রতিবছর একুশে ফেব্রুয়ারি বিশ্বব্যাপী আন্তর্জাতিক মাতৃভাষা দিবস পালন করা হয়।
ইতিহাস
right|thumb|অ্যাসফিল্ড পার্ক, [[সিডনি, অস্ট্রেলিয়ায় আন্তর্জাতিক মাতৃভাষা দিবস উদ্‌যাপন।]]
বঙ্গীয় সমাজে বাংলা ভাষার অবস্থান নিয়ে বাঙালির আত্ম-অম্বেষায় যে ভাষাচেতনার উন্মেষ ঘটে, তারই সূত্র ধরে বিভাগোত্তর পূর্ববঙ্গের রাজধানী ঢাকায় ১৯৪৭ সালের নভেম্বর-ডিসেম্বরে ভাষা-বিক্ষোভ শুরু হয়। ১৯৪৮ সালের মার্চে এ নিয়ে সীমিত পর্যায়ে আন্দোলন হয় এবং ১৯৫২ সালের একুশে ফেব্রুয়ারি তার চরম প্রকাশ ঘটায়।
ঐদিন সকালে ঢাকা বিশ্ববিদ্যালয়ের ছাত্ররা ১৪৪ ধারা অমান্য করে রাজপথে বেরিয়ে এলে পুলিশ তাদের ওপর গুলি চালায়। এতে আবুল বরকত, আবদুল জব্বার, আবদুস সালামসহ কয়েকজন ছাত্রযুবা হতাহত হন। এ ঘটনার প্রতিবাদে ক্ষুব্ধ ঢাকাবাসী ঢাকা মেডিকেল কলেজ হোস্টেলে সমবেত হয়। নানা নির্যাতন সত্ত্বেও ছাত্রদের পাশাপাশি সাধারণ মানুষেরা প্রতিবাদ জানাতে পরের দিন ২২ ফেব্রুয়ারি পুনরায় রাজপথে নেমে আসে। তারা মেডিকেল কলেজ হোস্টেল প্রাঙ্গণে শহীদদের জন্য অনুষ্ঠিত গায়েবি জানাজায় অংশগ্রহণ করে। ভাষাশহীদদের স্মৃতিকে অমর করে রাখার জন্য ২৩ ফেব্রুয়ারি এক রাতের মধ্যে মেডিকেল কলেজ হোস্টেল প্রাঙ্গণে গড়ে ওঠে একটি স্মৃতিস্তম্ভ, যা সরকার ২৬ ফেব্রুয়ারি গুঁড়িয়ে দেয়। একুশে ফেব্রুয়ারির এই ঘটনার মধ্য দিয়ে ভাষা আন্দোলন আরও বেগবান হয়। ১৯৫৪ সালে প্রাদেশিক পরিষদ নির্বাচনে যুক্তফ্রন্ট জয়লাভ করলে ৭ মে অনুষ্ঠিত গণপরিষদের অধিবেশনে বাংলাকে পাকিস্তানের অন্যতম রাষ্ট্রভাষা হিসেবে স্বীকৃতি দেওয়া হয়। বাংলাকে পাকিস্তানের দ্বিতীয় রাষ্ট্রভাষা হিসাবে স্বীকৃতি দিয়ে সংবিধানে পরিবর্তন আনা হয় ১৯৫৬ সালের ২৯ ফেব্রুয়ারি।
১৯৮৭ সালের ২৬ ফেব্রুয়ারি জাতীয় সংসদে 'বাংলা ভাষা প্রচলন বিল' পাশ হয়। যা কার্যকর হয় ৮ মার্চ ১৯৮৭ সাল থেকে।
আন্তর্জাতিক মাতৃভাষা দিবস হিসেবে স্বীকৃতি
কানাডার ভ্যাঙ্কুভার শহরে বসবাসরত দুই বাঙালি রফিকুল ইসলাম এবং আব্দুস সালাম প্রাথমিক উদ্যোক্তা হিসেবে একুশে ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণার আবেদন জানিয়েছিলেন জাতিসংঘের মহাসচিব কফি আনানের কাছে ১৯৯৮ খ্রিষ্টাব্দে। সে সময় সেক্রেটারী জেনারেলের প্রধান তথ্য কর্মচারী হিসেবে কর্মরত হাসান ফেরদৌসের নজরে এ চিঠিটি আসে। তিনি ১৯৯৮ সালের ২০ শে জানুয়ারী রফিককে অনুরোধ করেন তিনি যেন জাতিসংঘের অন্য কোন সদস্য রাষ্ট্রের কারো কাছ থেকে একই ধরনের প্রস্তাব আনার ব্যবস্থা করেন। পরে রফিক, আব্দুস সালামকে সাথে নিয়ে “মাদার ল্যাংগুয়েজ লাভার্স অফ দ্যা ওয়ার্ল্ড” নামে একটি সংগঠন দাঁড় করান। এতে একজন ইংরেজিভাষী, একজন জার্মানভাষী, একজন ক্যান্টোনিভাষী, একজন কাচ্চিভাষী সদস্য ছিলেন। তারা আবারো কফি আনানকে “এ গ্রুপ অব মাদার ল্যাংগুয়েজ অফ দ্যা ওয়ার্ল্ড”-এর পক্ষ থেকে একটি চিঠি লেখেন, এবং চিঠির একটি কপি ইউএনওর কানাডীয় দূত ডেভিড ফাওলারের কাছেও প্রেরণ করা হয়।
১৯৯৯ সালে তারা জোশেফের সাথে ও পরে ইউনেস্কোর আনা মারিয়ার সাথে দেখা করেন, আনা মারিয়া পরামর্শ দেন তাদের প্রস্তাব ৫ টি সদস্য দেশ – কানাডা, ভারত, হাঙ্গেরি, ফিনল্যান্ড এবং বাংলাদেশ দ্বারা আনীত হতে হবে। তারপর বাংলাদেশের বিভিন্ন প্রস্তাবের পক্ষে সমর্থন দানে ২৯টি দেশ অনুরোধ জানাতে কাজ করেন।
১৯৯৯ খ্রিষ্টাব্দের ১৭ নভেম্বর অনুষ্ঠিত ইউনেস্কোর প্যারিস অধিবেশনে প্রস্তাব উত্থাপন করা হয় ও এতে ১৮৮টি দেশ সমর্থন জানালে একুশে ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হয় এবং ২০০০ সালের ২১ ফেব্রুয়ারি থেকে দিবসটি জাতিসংঘের সদস্যদেশসমূহে যথাযথ মর্যাদায় পালিত হয়ে আসছে।
২০১০ সালের ২১ অক্টোবর বৃহস্পতিবার জাতিসংঘ সাধারণ পরিষদের ৬৫তম অধিবেশনে এখন থেকে প্রতিবছর একুশে ফেব্রুয়ারি আন্তর্জাতিক মাতৃভাষা দিবস পালন করবে জাতিসংঘ এ-সংক্রান্ত একটি প্রস্তাব সর্বসম্মতভাবে পাস হয়। আন্তর্জাতিক মাতৃভাষা দিবস পালনের প্রস্তাবটি সাধারণ পরিষদের ৬৫তম অধিবেশনে উত্থাপন করে বাংলাদেশ। মে মাসে ১১৩ সদস্যবিশিষ্ট জাতিসংঘের তথ্যবিষয়ক কমিটিতে প্রস্তাবটি সর্বসম্মতভাবে পাস হয়।
উদ্‌যাপন
১৯৫২ সাল থেকে প্রতি বছর এ দিনটি জাতীয় শহিদ দিবস হিসেবে উদ্‌যাপিত হয়ে আসছে। বর্তমানে ঢাকা বিশ্ববিদ্যালয়ের পরিচালনায় ২১ ফেব্রুয়ারি রাত ১২টা এক মিনিটে প্রথমে রাষ্ট্রপতি এবং পরে একাদিক্রমে প্রধানমন্ত্রী, মন্ত্রিপরিষদের সদস্যবৃন্দ, ঢাকা বিশ্ববিদ্যালয়ের উপাচার্য, শিক্ষকবৃন্দ, ঢাকাস্থ বিভিন্ন দূতাবাসের কর্মকর্তাবৃন্দ, রাজনৈতিক নেতৃবৃন্দ, বিভিন্ন প্রতিষ্ঠান ও সংগঠন এবং সর্বস্তরের জনগণ কেন্দ্রীয় শহীদ মিনারে এসে শহীদদের প্রতি শ্রদ্ধার্ঘ্য নিবেদন করেন। এ সময় আমার ভাইয়ের রক্তে রাঙানো একুশে ফেব্রুয়ারি, আমি কি ভুলিতে পারি গানের করুণ সুর বাজতে থাকে।
বাংলাদেশ স্বাধীন হওয়ার পর একুশে ফেব্রুয়ারি সরকারি ছুটির দিন হিসেবে ঘোষিত হয়। এদিন শহীদ দিবসের তাৎপর্য তুলে ধরে রেডিও, টেলিভিশন এবং সাংস্কৃতিক সংগঠনগুলো বিভিন্ন অনুষ্ঠানের আয়োজন করে। দেশের সংবাদপত্রগুলিও বিশেষ ক্রোড়পত্র প্রকাশ করে। বাংলা একাডেমি ফেব্রুয়ারি মাস জুড়ে ঢাকায় একুশে বইমেলার আয়োজন করে।
বলপত্তনম
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬ মিটার (১৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ৱালাপত্তনম শহরের জনসংখ্যা হল ৮৩৬৯ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে ৱালাপত্তনম এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
হেনরিক হিমলার
হাইনরিখ লুইটপোল্ট হিমলার (জন্ম: ৭ অক্টোবর, ১৯০০ - মৃত্যু: ২৩ মে, ১৯৪৫) মিউনিখে জন্মগ্রহণকারী শাতজতাফেলের (এসএস) রাইখফুয়েরার-এসএস ছিলেন। পাশাপাশি নাৎসি জার্মানির নাৎসি পার্টির (এনএসডিএপি) শীর্ষস্থানীয় সদস্যসহ জার্মান পুলিশ প্রধান ছিলেন। নাৎসি নেতা আডলফ হিটলার তাকে তৃতীয় রাইখের নিয়ন্ত্রণাধীন সেনাবাহিনীর কমান্ডার পদে মনোনীত করেন। নাৎসি জার্মানিতে সর্বাপেক্ষা ক্ষমতাধর ব্যক্তিদের মধ্যে হেনরিক হিমলার ছিলেন অন্যতম। হলোকস্টের জন্য সরাসরি অভিযুক্ত ব্যক্তিদের একজন হিসেবে তাকে চিহ্নিত করা হয়েছে।
প্রারম্ভিক জীবন
রক্ষণশীল মধ্যবিত্তশ্রেণীর রোমান ক্যাথলিক পরিবারের সন্তান ছিলেন হিমলার। বাবা গেবহার্ড হিমলার শিক্ষক ও মা আনা মারিয়া হিমলার রোমান ক্যাথলিক ধর্মানুরাগী ছিলেন। গেবহার্ড লাদিগ ও আর্নেস্ট হারমান নামে তার দুই ভাই ছিল। ল্যান্ডশাটের গ্রামার স্কুলে অধ্যয়ন করেন। নিয়মিত বিদ্যালয় কাজ সম্পন্ন করলেও তিনি খেলাধূলায় পারদর্শী ছিলেন না। দূর্বল স্বাস্থ্যের অধীকারী হিমলার আজীবন শারীরিক সমস্যার ভুগেছেন।
প্রথম বিশ্বযুদ্ধকালীন সময়ে তিনি সংরক্ষিত ব্যাটলিয়নের সদস্য ছিলেন। ফলে হিমলার সরাসরি সেবা দিতে পারেননি। নভেম্বর, ১৯১৮ সালে প্রশিক্ষণরত অবস্থায় প্রথম বিশ্বযুদ্ধ শেষ হয় ও জার্মানির পরাজয় ঘটে। কিন্তু যুদ্ধক্ষেত্রে অংশগ্রহণ অথবা কর্মকর্তা হবার সুযোগ নিতে অস্বীকার করায় তাকে ব্যাটলিয়ন থেকে বরখাস্ত করা হয়। এরফলে তিনি ল্যান্ডশাটে ফিরে আসেন। যুদ্ধ শেষ হবার পর হিমলার তার গ্রামার-স্কুলের শিক্ষা কার্যক্রম সম্পন্ন করেন। ১৯১৯ থেকে ১৯২২ সালের মধ্যে খামারে সংক্ষিপ্তকালের জন্য শিক্ষানবিশ হওয়াসহ মিউনিখ টেকনিশে হোচস্কুলে কৃষিবিদ্যায় অধ্যয়ন করেন।
কর্মজীবন
আগস্ট, ১৯২৩ সালে নাৎসি পার্টিতে (এনএসডিএপি) যোগ দেন। তার পার্টি নম্বর ছিল ১৪,৩০৩। রোমের আধা-সামরিক বাহিনীর সদস্য হিসেবে হিটলার ও তার এনএসডিএপি’র ব্যর্থ অভ্যুত্থানের সাথে সংশ্লিষ্ট ছিলেন তিনি। এ ঘটনার মাধ্যমেই হিমলার রাজনীতিতে সক্রিয়ভাবে জড়িয়ে পড়েন। তিনি পুলিশের জেরার মুখে পড়লেও অপর্যাপ্ত স্বাক্ষ্য প্রমাণে ছাড়া পান। এ ঘটনায় তিনি চাকরি হারান ও কৃষিবিদ হিসেবে কোন কাজ খুঁজে পাননি। এরফলে পরিবারের সাথে মিউনিখে চলে যান। এরফলে বন্ধুবর্গ ও পরিবারের সদস্যদের কাছ থেকে ধিক্কার আসায় তিনি আরও অসহিষ্ণু, আগ্রাসী ও নিজস্ব চিন্তায় আচ্ছন্ন হয়ে পড়েন।
নাৎসিবাদে সংশ্লিষ্টতা
১৯২৩ সালে নাৎসি পার্টিতে যোগ দেন ও ১৯২৫ সালে এসএস বিভাগে যোগ দেন। হিমলারের চিন্তা-চেতনা এনএসডিএপি তাদের রাজনীতিতে প্রয়োগ করার সিদ্ধান্ত নেয়। হিটলারের লেখাগুলোর মাধ্যমে তিনি আরও জানেন এবং দলের অপরিহার্য মুখ হিসেবে বিবেচনা করেন। ১৯২৪-এর মাঝামাঝি সময় থেকে গ্রেগর স্ট্রেসারের অধীনে দলে সচিব হিসেবে কাজ করতে শুরু করেন। দলের প্রচারণায় বাভারিয়ার সর্বত্র ভ্রমণ করতে থাকেন। সেজন্যে তিনি বক্তৃতাসহ সাহিত্য-কর্ম বিতরণ করতে থাকেন। ১৯২৪-এর শেষার্ধ্বে লোয়ার বাভারিয়ার দলীয় কার্যালয়ে স্ট্রেসারের স্থলাভিষিক্ত হন। ফেব্রুয়ারি, ১৯২৫ সালে পার্টি পুণঃগঠিত হলে এলাকায় এনএসডিএপি’র সদস্য বিষয়ে দায়বদ্ধ ছিলেন। ১৯২৯ সালে হিটলার তাকে রাইখফুয়েরার-এসএস হিসেবে মনোনয়ন দেন। পরবর্তী ১৬ বছর তিনি এসএসের উন্নয়নে জড়িত ছিলেন ও ২৯০ জনের ব্যাটলিয়নকে দশ লক্ষের শক্তিধর আধা-সামরিক বাহিনীতে রূপান্তরিত করেন। এছাড়াও হিটলারের নির্দেশনামা বাস্তবায়ন, নাৎসি বন্দী শিবির গঠন ও নিয়ন্ত্রণের দায়িত্ব পালন করেন। সাংগঠনিক দক্ষতাসহ রেইনহার্ড হেড্রিকের ন্যায় অধীনস্থদের মনোনীত করেছিলেন। ১৯৪৩ থেকে জার্মান পুলিশ বাহিনীর প্রধান ও স্বরাষ্ট্রমন্ত্রী হিসেবে অভ্যন্তরীণ ও বহিঃস্থ পুলিশ ও রাষ্ট্রীয় নিরাপত্তা পুলিশ গেস্টাপোসহ নিরাপত্তা বাহিনীর তদারকীতে ছিলেন।
হিটলারের পক্ষে হিমলার আইনস্যাটগ্রুপেন ও নির্যাতন কেন্দ্র গঠন করেন। কমপক্ষে ছয় মিলিয়ন ইহুদি, দুই থেকে পাঁচ লক্ষ রোমানীয়সহ প্রায় চৌদ্দ মিলিয়ন সাধারণ নাগরিকের হত্যাকাণ্ড তারই প্রত্যক্ষ নির্দেশনায় পরিচালিত হয়। তন্মধ্যে অধিকাংশ ব্যক্তিই পোলীয় ও সোভিয়েত নাগরিক ছিলেন।
দেহাবসান
দ্বিতীয় বিশ্বযুদ্ধের শেষদিকে সেনাবাহিনীর কমান্ডার হিসেবে দায়িত্ব প্রদান করলে তিনি নির্ধারিত বিষয়ে লক্ষ্য অর্জনে ব্যর্থ হন। ফলশ্রুতিতে হিটলার তাকে ঐ পদ থেকে প্রত্যাহার করে নেন। যুদ্ধ শেষ হবার অল্প কিছুদিন পূর্বে পরাজয় নিশ্চিত জেনে হিটলারের অজ্ঞাতসারে পশ্চিমা মিত্রবাহিনীর সাথে শান্তি আলোচনার চেষ্টা চালান। এ ঘটনা জানতে পেরে এপ্রিল, ১৯৪৫ সালে হিটলার তাকে সব ধরনের পদ থেকে বরখাস্ত করেন ও গ্রেফতারের আদেশ দেন। হিমলার আত্মগোপনের চেষ্টা করেন। কিন্তু ব্রিটিশ সেনাবাহিনী তার পরিচয় নিশ্চিত করে ও গ্রেফতার করে। ব্রিটিশদের নিয়ন্ত্রণ থাকা অবস্থায় ২৩ মে, ১৯৪৫ তারিখে আত্মহত্যা করেন।
গ্রন্থপঞ্জী
অনলাইন উৎস
ইউনিভার্সিটি অব ইনফরমেশন টেকনোলজি অ্যান্ড সায়েন্সেস
ইউনিভার্সিটি অব ইনফরমেশন টেকনোলজি অ্যান্ড সায়েন্সেস (তথ্য প্রযুক্তি ও বিজ্ঞান বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। ২০০৩ সালে বিশ্ববিদ্যালয়টি ইউজিসি থেকে অনুমোদন লাভ করে। এটি পিএইচপি গ্রুপের পিএইচপি ফাউন্ডেশন কর্তৃক পরিচালিত। এর বর্তমান উপাচার্য হলেন ড. মোঃ আবু হাসান ভূঁইয়া (ভারপ্রাপ্ত)। বিশ্ববিদ্যালয়টি ঢাকার বারিধারায় অবস্থিত।
প্রশাসন
বিশ্ববিদ্যালয়ের উপাচার্য হলেন প্রধান নির্বাহী। প্রতিটি একাডেমিক বিভাগের নিজস্ব প্রধান রয়েছে। প্রশাসনের উপরে, ট্রাস্টি বোর্ড রয়েছে, যার নেতৃত্বে একজন চেয়ারপার্সন রয়েছেন, যিনি নীতিগত বিষয়গুলির তত্ত্বাবধান করে।
উপাচার্যগণ
নিম্নোক্ত ব্যক্তিবর্গ ইউনিভার্সিটি অব ইনফরমেশন টেকনোলজি অ্যান্ড সায়েন্সেসের উপাচার্য হিসেবে দায়িত্ব পালন করেন:
ক্যাম্পাস
১১ নভেম্বর, ২০১৯ সালে বিশ্ববিদ্যালয়টি স্থায়ী ক্যাম্পাসে স্থানান্তরিত হয়, ক্যাম্পাসটি ঢাকার ভাটারার নয়ানগরে অবস্থিত। ২০১৯ সালের শরৎকালীন সেমিস্টারে নতুনদের আগত অনুষ্ঠান আয়োজনের মাধ্যমে ক্যাম্পাসটির যাত্রা শুরু হয়।
নাউরী আহম্মদীয়া উচ্চ বিদ্যালয়
নাউরী আহম্মদীয়া উচ্চ বিদ্যালয় চাঁদাপুর জেলার মতলব উপজেলার একটি বিদ্যালয়। ১৯৪৮ সালে প্রতিষ্ঠিত হয়। বিদ্যালয়টি প্রতিষ্ঠা করে বড়হলদিয়া গ্রামের শিক্ষানুরাগী মরহুম আব্দুল কাদের মুন্সি। এই প্রতিষ্ঠানটিতে বর্তমানে প্রায় ২০০০ এর মতো শিক্ষার্থী অধ্যয়নরত আছে। এখানে প্রায় ৩৫ জন শিক্ষক দৈনিক পাঠদান করে থাকেন। এই প্রতিষ্ঠানে ৩ টি বিভাগ (বিজ্ঞান, ব্যবসায় শিক্ষা, মানবিক)রয়েছে। এই প্রতিষ্ঠানে একটি বিজ্ঞানাগার, একটি কম্পিউটার ল্যাব (শেখ রাসেল ল্যাব), একটি স্কাউট কক্ষ, ১ টি ৩ তলা ভবন বিশিষ্ট ছাত্রাবাস, একটি মসজিদ ও খেলার মাঠ রয়েছে।
নবদ্বীপের মন্দির ও দর্শনীয় স্থানসমূহ
নবদ্বীপের মন্দির ও দর্শনীয় স্থানসমূহ পশ্চিমবঙ্গের পর্যটন মানচিত্রের একটি গুরুত্বপূর্ণ আকর্ষণ। শাক্ত, বৈষ্ণব ও শৈব সংস্কৃতির ঐকান্তিক সংমিশ্রণে নবদ্বীপ ঐতিহাসিক পীঠস্থানে পরিণত হয়েছে। পশ্চিমবঙ্গ হেরিটেজ কমিশন ২০১৯ খ্রিস্টাব্দে পর্যটনক্ষেত্র হিসেবে নবদ্বীপকে হেরিটেজ শহর ঘোষণা করেছে। গুপ্ত বৃন্দাবন নামে খ্যাত মন্দিরনগরী নবদ্বীপ ধর্মীয়ক্ষেত্রের পাশাপাশি সংস্কৃত ও ন্যায়চর্চার প্রাণকেন্দ্র হওয়ায় এখানে দর্শনীয় স্থান হিসেবে মন্দির ছাড়াও পণ্ডিত ব্যক্তিদের জন্মভিটে, টোলবাড়ি, সমাধিপীঠ বর্তমান। একাদশ শতাব্দী বা তার পূর্বে সৃষ্ট গঙ্গাবিধৌত নতুন দ্বীপ তথা নবদ্বীপ গঙ্গার ভাঙনে বারবার বিধ্বস্ত হওয়ায় এই প্রাচীন জনপদের অনেক ঐতিহাসিক নিদর্শন বর্তমানে বিলুপ্তপ্রাপ্ত হয়েছে। নবদ্বীপের পশ্চিমসীমায় অবস্থিত পারডাঙ্গার (বর্তমানে পারডাঙ্গা হাইল্যান্ড কলোনি নামে পরিচিত) উঁচু ঢিপিটি পূর্বে বৌদ্ধস্তূপ ছিল। এই স্থানটি রেনেল সাহেবের মানচিত্রে চিহ্নিত আছে। দেওয়ান গঙ্গাগোবিন্দ সিংহ ১১৯৯ বঙ্গাব্দের ১ অগ্রহায়ণ নবদ্বীপের উত্তরসীমায় রামচন্দ্রপুরে (বর্তমানে প্রাচীন মায়াপুর) গোবিন্দ-গোপীনাথ-কৃষ্ণচন্দ্র ও মদনমোহনের বিগ্রহ স্থাপনা করে কালো পাথরের ৬০ ফুট উঁচু যে নবরত্ন মন্দির নির্মাণ করেন, সেটি ১৮২৩ খ্রিস্টাব্দে গঙ্গার ভাঙনে ধ্বংস হয়ে যায়।
নবদ্বীপের মন্দির শৈলীতে বৈষ্ণবীয় মঠ স্থাপত্যের প্রভাব লক্ষ্য করা যায়। এছাড়াও বাংলার মন্দির স্থাপত্যের রত্ন, চালা ও দালান রীতির মন্দির দেখা যায়। বিরল রীতির মন্দির শৈলীর মধ্যে নবদ্বীপ মহাপ্রভু বাড়ির পুরাতন পরিত্যক্ত পীড়ারীতির মহাপ্রভু মন্দির ও পোড়ামাতলায় অবস্থিত অষ্টকোণাকৃতির শিখর রীতির ভবতারণ শিব মন্দিরটি বিশেষভাবে উল্লেখযোগ্য। এই মন্দির সম্পর্কে নবদ্বীপ পুরাতত্ত্ব পরিষদের সম্পাদক শান্তিরঞ্জন দেব বলেছেন- ভবতারণ শিবমন্দিরের স্থাপত্য বাংলাদেশে আর কোথাও নেই। অষ্টকোণাকার, আচ্ছাদিত বারান্দা সমেত এই শিবমন্দিরটি ব্যতিক্রমী নির্মাণশৈলী বহন করছে। অষ্টাদশ শতকের শেষভাগে নির্মিত বড় আখড়ার নাটমন্দিরটি দৃষ্টিনন্দিত কারুকার্জে পরিপূর্ণ। নাটমন্দিরের লৌহস্তম্ভগুলোর শিল্পনৈপুণ্যে চোখে পরার মতো।
মন্দির ও দর্শনীয় স্থানসমূহ
নবদ্বীপের হেরিটেজ তালিকাভুক্ত ও অন্যান্য মন্দির ও দর্শনীয় স্থানগুলো হলো- {{legend|#cedff2|নীলাভ রঙ – পশ্চিমবঙ্গ সরকার হেরিটেজ কমিশন কর্তৃক ঘোষিত হেরিটেজ মন্দির ও স্থান |border=solid 1px #AAAAAA|text=†}}
আগরপাড়া রেলওয়ে স্টেশন
আগরপাড়া রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার আগরপাড়ায় অবস্থিত।
অবস্থান
আগরপাড়া রেলওয়ে স্টেশন উত্তর চব্বিশ পরগণা জেলার বেলঘরিয়ায় অবস্থিত। এই স্টেশন থেকে পরবর্তী স্টেশন হল - সোদপুর রেলওয়ে স্টেশন এবং পূর্ববর্তী স্টেশন হল - বেলঘরিয়া রেলওয়ে স্টেশন।
ইতিহাস
শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।
রেলপথ
আগরপাড়া রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ রামাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।
শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।
পরিকাঠামো
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। আগরপাড়া রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
আগরপাড়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
আগরপাড়া রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
আগরপাড়া রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
গোর্খা জনমুক্তি মোর্চা
গোর্খা জনমুক্তি মোর্চা (জিজেএম) ভারতের একটি নথিবদ্ধ রাজনৈতিক দল। এই দল পশ্চিমবঙ্গের দার্জিলিং পার্বত্য অঞ্চল ও ডুয়ার্স নিয়ে পৃথক গোর্খাল্যান্ড রাজ্য গঠনের দাবি জানাচ্ছে। ২০০৭ সালের ৭ অক্টোবর এই দল প্রতিষ্ঠিত হয়।
দার্জিলিং পার্বত্য অঞ্চলের অন্যতম গুরুত্বপূর্ণ নেতা বিমল গুরুং দার্জিলিংকে ষষ্ঠ তফসিলভুক্ত করার বিরোধিতা করে গোর্খা ন্যাশানাল লিবারেশন ফ্রন্ট নেতা সুবাস ঘিসিঙের সঙ্গে বিবাদে জড়িয়ে পড়েন। এই বিবাদের ফলে তিনি দল ভেঙে ২০০৭ সালের ৭ অক্টোবর পৃথক গোর্খাল্যান্ড রাজ্যের দাবিতে জিজেএম প্রতিষ্ঠা করেন।
গোর্খাল্যান্ড রাজ্যের দাবিতে ১৯৮০-এর দশকে দার্জিলিং পার্বত্য অঞ্চলে হিংসাত্মক আন্দোলন হয়। কিন্তু জিজেএম অহিংস আন্দোলন চালানোর সিদ্ধান্ত নেয়। প্রথম দিকে তারা বনধ, অনশন ধর্মঘট ও পরিষেবা বিল না দিয়ে আন্দোলন চালাতে থাকে। রাজ্য সরকার এরপর তাদের আলোচনার জন্য ডাকেন। কিন্তু রাজ্য সরকার গোর্খাল্যান্ডের দাবি মেনে না নেওয়ায়, আলোচনা ভেস্তে যায়। পরে ভারত সরকার, রাজ্য সরকার ও জিজেএম-এর মধ্যে ত্রিপাক্ষিক বৈঠক শুরু হয়। এখনও এই বিষয়ে কোনো মীমাংসাসূত্র পাওয়া যায়নি।
ফুলতলী
ফুলতলী বাংলাদেশের কুমিল্লা জেলার দেবিদ্বার উপজেলার এলাহাবাদ ইউনিয়নের একটি গ্রাম। এই গ্রাম গোমতী নদী এবং কুমিল্লা-সিলেট মহাসড়ক থেকে ১.৫ কিলোমিটার দূরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ৩,৪৮২ জন।
শিক্ষাপ্রতিষ্ঠান
ফুলতলীতে কয়েকটি মাধ্যমিক বিদ্যালয় রয়েছে, তবে কোনো উচ্চমাধ্যমিক বিদ্যালয় নেই।
হরিমোহন সরকারি উচ্চ বিদ্যালয়
হরিমোহন সরকারি উচ্চ বিদ্যালয় উত্তর বঙ্গের অন্যতম প্রাচীন শিক্ষা প্রতিষ্ঠান। এটি ১৮৯৫ সালে প্রতিষ্ঠিত হয়। এই বিদ্যালয়টি চাঁপাইনবাবগঞ্জ জেলার সদর উপজেলায় অবস্থিত।
ইতিহাস
এই বিদ্যালয়টি ১৮৯৫ সালে প্রতিষ্ঠিত হয়। প্রথম অবস্থায় একটি খড়ের চালা বিশিষ্ট দালান ঘরে এই বিদ্যালয়ের গোড়াপত্তন হয়। ছাত্রসংখ্যা বৃদ্ধির প্রেক্ষিতে বাড়তি জায়গা প্রয়োজন হলে তাৎক্ষনিক ভাবে বাবু প্রতাপ চন্দ্র দাসের চালা ঘরটিতেও পাঠদান আরম্ভ করা হয়। ক্রমবর্ধমান ছাত্রের সুষ্ঠ পাঠদান ও আসন ব্যবস্থা নিশ্চিত করার লক্ষ্যে তৎকালীন অগ্রদ্বীপ স্টেটের জমিদার বাবু রমাপ্রসাদ মল্লিক তদীয় পিতা হরিমোহন মল্লিক মহাশয়ের নাম চিরস্মরণীয় করে রাখার জন্য এই বিদ্যালয়টি পরিচালনার সমস্ত ব্যয়ভার বহন করতে থাকেন এবং নামকরণ করেন এইচ এম ইনস্টিটিউশান।
বিদ্যালয়ের কাগজ পত্রাদি দৃষ্টে যে সমস্ত ব্যক্তির নাম দাতা হিসেবে পাওয়া যায় তাদের মধ্যে উপর নিমগাছী জেসামুদ্দিন সরকার, বাবু রঘুনাথ মজুমদার প্রমুখের নাম উল্লেখযোগ্য। এছাড়াও বাবু শরৎচন্দ্র চ্যাটার্জি মহাশয় ও বিদ্যালয়ের নিকট তার ১.১৭ একর জমি বিক্রয় করেন। ১৯২৮ সালের ২৮ জুলাই তারিখে সম্পাদিত দলিল মোতাবেক হরিমোহন মল্লিক এর পুত্র মধুসুদন মল্লিক এর ছেলে বাবু রামরঞ্জন মল্লিক ২.২৪ একর জমি সহ তার উপর নির্মিত বিদ্যালয় ভবন ও অন্যান্য আসবাব পত্রাদির মূল্য বাবদ ১৭,০০০ টাকা দান করেন।
কোলকাতা বিশ্ববিদ্যালয়ের অধ্যাদেশ মোতাবেক ১৯২৮ সালে এই বিদ্যালয়ের পরিচালনার ভার অর্পণ করা হয় বিদ্যালয়ের ম্যানেজিং কমিটির উপর। ১৯১১ সালের এই প্রতিষ্ঠানের ছাত্র সর্বপ্রথম ম্যাট্রিকুলেশান পরীক্ষায় অংশগ্রহণ করে। ১৯১৩ সালে ম্যাট্রিকুলেশান পরীক্ষায় অংশগ্রহণকারী সকল ছাত্রই প্রথম বিভাগে উত্তীর্ণ হয়। ১৯৬৮ সালের ১৫ নভেম্বর বিদ্যালয়টিকে হরিমোহন সরকারি উচ্চ বিদ্যালয় নামে জাতীয়করণ করা হয়।
বিদ্যালয় ভবন
বিদ্যালয়ের পুরাতন মূল ভবন ব্যতীত এর পূর্ব পাশে ৯ কক্ষ বিশিষ্ট ৪ তলা ভবন বিদ্যামান।
ছাত্রাবাস
খেলার মাঠ সহ ৬ কক্ষ বিশিষ্ট পুরাতন ছাত্রাবাস ও ৮ কক্ষবিশিষ্ট দোতলা ছাত্রাবাস বিদ্যমান।
গ্রন্থাগার
বিদ্যালয়ের গ্রন্থাগারে প্রায় ১৫,০০০ বই রয়েছে।
কম্পিউটার ল্যাব
প্রায় ২০ টি কম্পিউটার সংবলিত একটি সু সজ্জিত কম্পিউটার ল্যাব রয়েছে।
বিজ্ঞানাগার
এখানকার বিজ্ঞানাগার বেশ উন্নত যন্ত্রপাতি সমৃদ্ধ।
একাডেমিক কার্যক্রম
২০০৯ সাল পর্যন্ত একটি শিফট, ২০১০ সালে ষষ্ঠ শ্রেণীর মাধ্যমে ডাবল শিফট এবং ২০১১ সাল হতে বিদ্যালয়টিতে নবম শ্রেণী পর্যন্ত ডাবল শিফট চালু হয়। বিদ্যালয়টিতে বর্তমানে মাধ্যমিক দিবা ও প্রভাতী -এই দুই শিফটে শিক্ষা কার্যক্রম পরিচালিত হয়ে থাকে। এখানে বিজ্ঞান ও ব্যবসায় শিক্ষা শাখা পাঠদান করা হয়। জাতীয় শিক্ষা সপ্তাহ ১৯৮৭ তে হরিমোহন সরকারি উচ্চ বিদ্যালয় বৃহত্তর রাজশাহী জেলার শ্রেষ্ঠ বিদ্যালয় রুপে বিবেচিত হয়।
সহশিক্ষা কার্যক্রম
এছাড়া এই বিদ্যালয়টিতে খেলাধুলাসহ বিভিন্ন ধরনের সাংস্কৃতিক কর্মকাণ্ড পরিচালিত হয়ে থাকে যা শিক্ষক-শিক্ষিকাদের প্রত্যক্ষ নির্দেশনায় পরিচালিত হয়ে থাকে।
বিভিন্ন পরীক্ষার ফলাফল
২০১৩ সালে অনুষ্ঠিত এসএসসি পরীক্ষায় চাঁপাইনবাবগঞ্জে শীর্ষ স্থান লাভ করে হরিমোহন সরকারি উচ্চ বিদ্যালয়; বিদ্যালয়টি রাজশাহী শিক্ষা বোর্ডেও সেরা ২০-এর তালিকায় স্থান (১৯তম) লাভ করেছে। এখান থেকে ২৪৭ জন পরীক্ষার্থী অংশগ্রহণ করে এবং সবাই উত্তীর্ণ হয়েছে, যাদের মধ্যে জিপিএ-৫ অর্জন করেছে ১৬১ জন শিক্ষার্থী।
হরিমোহন প্রাক্তন ছাত্র সমিতি
স্কুল প্রতিষ্ঠার প্রায় ৮৯ বছর পর কয়েকজন অবসরপ্রাপ্ত শিক্ষককে সংবর্ধনা দেয়ার প্রয়োজন দেখা দিলে মোহিত কুমার দাঁ, ফালগুণী মজুমদার ও তরুণ কান্তি মজুমদার সহ কয়েকজন প্রাক্তন ছাত্র উদ্যোগী হয়ে ৮/১১/১৯৮৩ ইং তারিখ নবাবগঞ্জ ষ্টেডিয়ামে তৎকালীন পৌরসভার চেয়ারম্যান জনাব এহসান আলী খানের সভাপতিত্বে একটি সভার আয়োজন করেন এবং ২১/১২/১৯৮৪ ইং তারিখ বিদ্যালয় প্রাঙ্গণে চারজন অবসরপ্রাপ্ত প্রবীণ শিক্ষককে সংবর্ধনা দেয়ার উদ্দেশ্যে একটি কার্যকরী কমিটি ও ৩টি উপ পরিষদ গঠন করা হয়। এরপর বাংলাদেশের বিভিন্ন স্থানে ছড়িয়ে থাকা স্কুলের প্রাক্তন ছাত্রদের একত্রিত করার লক্ষ্যে ঈদুল আযহার পরের দিন এক বার্ষিক পুনর্মিলনীর আয়োজন করা হয় এবং এ উপলক্ষেই ১৯৮৪ সালে শ্রদ্ধেয় শিক্ষক মরহুম আফতাব উদ্দিন সাহেবকে সভাপতি ও মোহিত কুমার দাঁ'কে সাধারণ সম্পাদক করে হরিমোহন প্রাক্তন ছাত্র সমিতি গঠন করা হয়। বর্তমানে জনাব শফিকুল আলম সমিতির সভাপতি ও জনাব জাবেদ আখতার সাধারণ সম্পাদকের দায়িত্ব পালনরত আছেন। https://hmpcs.org/ হরিমোহন প্রাক্তন ছাত্র সমিতির অফিসিয়াল ওয়েবসাইট।
কসোভো জাতীয় ফুটবল দল
কসোভো জাতীয় ফুটবল দল (Kombëtarja e futbollit të Kosovës; Фудбалска репрезентација Косова, Kosovo national football team) হচ্ছে আন্তর্জাতিক ফুটবলে কসোভোর প্রতিনিধিত্বকারী পুরুষদের জাতীয় দল, যার সকল কার্যক্রম কসোভোর ফুটবলের সর্বোচ্চ নিয়ন্ত্রক সংস্থা কসোভো ফুটবল ফেডারেশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৪ সালের ৫ই মার্চ তারিখে, কসোভো প্রথমবারের মতো আন্তর্জাতিক খেলায় অংশগ্রহণ করেছে; কসোভোর মিত্রোভিৎসায় অনুষ্ঠিত কসোভো এবং হাইতির মধ্যকার উক্ত ম্যাচটি ০–০ গোলে ড্র হয়েছে।
১৩,৫০০ ধারণক্ষমতাবিশিষ্ট ফাদিল ভোকরি স্টেডিয়ামে দার্দানেত নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কসোভোর রাজধানী প্রিস্টিনায় অবস্থিত। বর্তমানে এই দলের ম্যানেজারের দায়িত্ব পালন করছেন বের্নার্দ চালেন্দেস এবং অধিনায়কের দায়িত্ব পালন করছেন নাপোলি রক্ষণভাগের খেলোয়াড় আমির রহমানি।
কসোভো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও কসোভো এপর্যন্ত একবারও অংশগ্রহণ করতে সক্ষম হয়নি।
আমির রহমানি, মের্গিম ভোয়ভোদা, ফিদান আলিতি, ভেদাত মুরিকি এবং আবের জেনেলির মতো খেলোয়াড়গণ কসোভোর জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৯ সালের অক্টোবর মাসে প্রকাশিত র‌্যাঙ্কিংয়ে কসোভো তাদের ইতিহাসে সর্বোচ্চ অবস্থান (১১৩তম) অর্জন করে এবং ২০১৬ সালের জুলাই মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কসোভোর সর্বোচ্চ অবস্থান হচ্ছে ৬২তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
২০১১-১২ বিগ ব্যাশ লিগ মৌসুম
২০১১-১২ বিগ ব্যাশ লিগ মৌসুম বা বিবিএল|০১ ছিল অস্ট্রেলিয়ার প্রধান টুয়েন্টি২০ ক্রিকেট প্রতিযোগিতা বিগ ব্যাশ লিগের উদ্বোধনী মৌসুম। এই টুর্নামেন্টটি কেএফসি টুয়েন্টি২০ বিগ ব্যাশের জায়গা দখল করে, যা ২০০৫-০৬ থেকে ২০১০-১১ পর্যন্ত প্রতি মৌসুমে চলে।
২০১২ সালের ২৮ জানুয়ারি ওয়াকা গ্রাউন্ডে অনুষ্ঠিত টুর্নামেন্টটিতে সিডনি সিক্সার্স জয় লাভ করেছিল, যারা ফাইনালে পার্থ স্কর্চার্সকে পরাজিত করে। মেলবোর্ন স্টার্সের ডেভিড হাসিকে টুর্নামেন্টের সেরা খেলোয়াড় নির্বাচিত করা হয়, যিনি ২৪৩ রান করেন এবং আট ম্যাচে আটটি উইকেট নেন।
গড় উপস্থিতি
মেলবোর্ন স্টার্স ২৭,৪২৪
অ্যাডিলেড স্ট্রাইকার্স ২১,৯৮৬
সিডনি সিক্সার্স ২০,০৬৮
সিডনি থান্ডার ১৮,৪২৩
ব্রিসবেন হিট ১৭,০৭২
পার্থ স্কর্চার্স ১৪,৯০৫
মেলবোর্ন রেনিগেডস ১৩,৩২৪
হোবার্ট হারিকেন্স ১০,৫১৭
ইন্দোনেশিয়ায় হিন্দুধর্ম
ইতিহাস
thumb|ইন্দোনেশিয়ার ধর্মীয় মানচিত্রে [[হিন্দুধর্ম লাল রঙে বর্ণিত (উল্লেখ্য, এই মানচিত্রটি কেবল দেখানো "সরকারী ধর্ম" প্রকৃত নয়।)]]
ইন্দোনেশিয় দ্বীপপুঞ্জের আদিবাসীরা সর্বপ্রাণবাদ এবং গতিশীলতা অনুশীলন করে, অস্ট্রোনেশিয় লোকদের কাছে যা ছিল সাধারণ বিশ্বাস। ইন্দোনেশিয় আদিবাসীরা পৈতৃক আত্মাদের শ্রদ্ধাজ্ঞাপন এবং সম্মান করে; তারা বিশ্বাস করে যে কিছু আত্মা বড় গাছ, বন, পর্বত, অথবা কোন পবিত্র স্থান হিসেবে কিছু নির্দিষ্ট স্থানে বাস করতে পারে। অতিপ্রাকৃত শক্তির এই অদৃশ্য আধ্যাত্মিক সত্তাটি প্রাচীন জাভানিজ, সুদানী এবং বালি দ্বীপের আদিবাসীদের দ্বারা "হায়ান" হিসেবে চিহ্নিত করা হয়, যা ঐশ্বরিক বা পূর্বপুরুষ হতে পারে। আধুনিক ইন্দোনেশিয়ায়, "হায়ান"কে ঈশ্বরের সাথে তুলনা করা হয়ে থাকে।
হিন্দুধর্মের আগমন
thumb| প্রত্নতাত্ত্বিক প্রমাণ ইন্দোনেশিয়ার প্রাচীনতম হিন্দু রাজ্যকে [[তরুনগর হিসাবে প্রস্তাব করে। মানচিত্রটি ৫ম শতাব্দীরতে পশ্চিম জাভাতে রাজ্যটির ভৌগোলিক বিস্তার।]]
প্রথম শতাব্দীর প্রথম দিকে হিন্দু প্রভাব ইন্দোনেশীয় দ্বীপমালায় পৌঁছেছিল। ভারত থেকে ইন্দোনেশিয়ায় সাংস্কৃতিক ও আধ্যাত্মিক ধারণাগুলোর বিস্তার প্রক্রিয়া সম্পর্কে ঐতিহাসিক প্রমাণ অস্পষ্ট। জাভা কিংবদন্তীতে সাক-যুগ ৭৮ খ্রিস্টাব্দকে চিহ্নিত করে। মহাভারত মহাকাব্যের গল্পে প্রথম শতাব্দীর ইন্দোনেশীয় দ্বীপমালাকে শনাক্ত করা হয়েছে; যার সংস্করণ দক্ষিণ-পূর্ব ভারতীয় উপদ্বীপ অঞ্চলে (এখন তামিলনাড়ু এবং দক্ষিণ অন্ধ্রপ্রদেশ) পাওয়া যায়। ১৪তম শতাব্দীর জাভানীয় পাণ্ডুলিপি তান্তু পাগেলারন, যা ইন্দোনেশিয়ার প্রাচীন কাহিনী, শিল্প ও কারুশিল্পের সংগ্রহ। এই পাণ্ডুলিপিতে সংস্কৃত শব্দ, ভারতীয় দেবতার নাম এবং ধর্মীয় ধারণাগুলো ব্যাপকভাবে ব্যবহার করা হয়েছে। অনুরূপভাবে জাভা ও পশ্চিম ইন্দোনেশিয় দ্বীপপুঞ্জে খননকৃত প্রাচীন চাঁদি (মন্দির) এবং ইন্দোনেশিয়ায় আবিষ্কৃত ৮ম শতাব্দীর প্রাচীন শিলালিপিগুলো, যেমন কাংগল শিলালিপি প্রথম সহস্রাব্দে মূর্তিকল্পে (মূর্তি এঁকে বিষয় ব্যাখ্যা) শিব লিঙ্গ ও তার সঙ্গী দেবী পার্বতী, গণেশ, বিষ্ণু, ব্রহ্মা, অর্জুন, এবং অন্যান্য হিন্দু দেবদেবীর ব্যাপক গ্রহণ নিশ্চিত করে।
জনসংখ্যার উপাত্ত
২০১০ সালের আদমশুমারি অনুসারে হিন্দুদের সংখ্যা ৪,০১২,১১৬, এদের মধ্যে প্রায় ৮০% বালি হিন্দুভূমিতে বসবাস করছে।
অফিসিয়াল আদমশুমারি (২০১৮)
২০১৮ সালের আদমশুমারি অনুসারে, ইন্দোনেশিয়ায় মোট 4,646,357 হিন্দু ছিল, যেখানে ২০১০ সালের আদমশুমারিতে 4,012,116 হিন্দু ছিল। ইন্দোনেশিয়ায় হিন্দু ধর্মের শতাংশ ২০১০ সালে ১.৬৯% থেকে ৮ বছরে যথাক্রমে ২০১৮-এ ১.৭৪% বেড়েছে।
চন্দ্রিকা (সংবাদপত্র)
চন্দ্রিকা, একটি মালায়ালাম পত্রিকা যা কেরালার মুসলিম মুদ্রণ ও প্রকাশনা সংস্থা দ্বারা পরিচালিত।     এটি ভারতীয় ইউনিয়ন মুসলিম লীগের মুখপত্র এবং কালিকট, কান্নুর, মালাপ্পুরম, কোচি, তিরুবনন্তপুরম, কোট্টায়ম, দোহা, দুবাই, রিয়াদ, বাহরাইন, দাম্মাম ও জেদ্দা থেকে প্রকাশিত। পশ্চাৎপদ সম্প্রদায়গুলিকে সমর্থন করার জন্য মালবার মুসলমানদের একটি সংবাদপত্র পাওয়ার প্রথম প্রচেষ্টা হিসাবে চন্দ্রিকা প্রতিষ্ঠা করা হয়েছিল।
ইতিহাস
চন্দ্রিকা ১৯৩৪ সালে থলসেরীতে প্রতিষ্ঠিত হয়েছিল এবং এটি ২০১১ সালের জানুয়ারিতে এর প্ল্যাটিনাম জয়ন্তী উদ্‌যাপন করেছে। চন্দ্রিকা ১৯৩৬ সালে কালিকট থেকে প্রকাশনা শুরু করেছিল।
কেরালার প্রাক্তন মুখ্যমন্ত্রী মিঃ সি এইচ মোহাম্মদ কোয়া একসময় চন্দ্রিকার প্রধান সম্পাদক ছিলেন।
প্রাক্তন কেন্দ্রীয় মন্ত্রী মিঃ ই আহমেদ একবার দৈনিকের সংবাদদাতা ছিলেন এবং পরে পত্রিকার পরিচালনা পর্ষদে দায়িত্ব পালন করেছেন।
সংজ্ঞা
চন্দ্রিকা (সংস্কৃত ভাষায়) অর্থ সুখী চাঁদনি।
সিকিম লোকসভা কেন্দ্র
সিক্কিম লোকসভা কেন্দ্র(Sikkim Lok Sabha constituency) হয়েছে উত্তর-পূর্ব ভারতর সিকিম রাজ্যর একমাত্র লোকসভা কেন্দ্র। এই সমষ্টিটিতে সমগ্র সিকিমটি নেওয়া হয়েছে। এই লোকসভা সমষ্টিটি ১৯৭৭ সালে সৃষ্টি করা হয়ছিল।
পশ্চিম সিকিম জেলা
পশ্চিম সিকিম জেলার অন্তর্গত বিধান সভা সমষ্টিসমূহের নাম হল:
দক্ষিণ সিকিম জেলা
দক্ষিণ সিকিম জেলার অন্তর্গত বিধান সভা সমষ্টিসমূহের নাম হল:
উত্তর সিকিম জেলা
উত্তর সিকিম জেলার অন্তর্গত বিধান সভা সমষ্টিসমূহের নাম হল:
ন্যাশনাল পেমেন্ট সুইচ বাংলাদেশ
ন্যাশনাল পেমেন্ট সুইচ বাংলাদেশ (সংক্ষেপে এনপিএসবি) (National Payment Switch Bangladesh) হল একটি ইলেক্ট্রনিক প্ল্যাটফর্ম যেটি কার্ডভিত্তিক ও ইন্টারনেট ব্যাংকিং লেনদেন সম্পাদনের জন্য বাংলাদেশের সকল তফসিলি ব্যাংকগুলোর মধ্যে আন্তঃসংযোগ প্রদান করে। বাংলাদেশের কেন্দ্রীয় ব্যাংক বাংলাদেশ ব্যাংক ২০১২ সালে এই ব্যবস্থা চালু করে।
ব্যবহার
এনপিএসবি পদ্ধতি বাংলাদেশ ব্যাংক কর্তৃক পরিচালিত হয়। বর্তমানে, এনপিএসবি প্ল্যাটফর্মের আওতায় বাংলাদেশের ৫৩টি ব্যাংক এটিএম লেনদেন সম্পাদনের জন্য একে অন্যের সাথে সংযুক্ত রয়েছে। এছাড়াও, ৩০টি ব্যাংক পয়েন্ট অব সেল লেনদেন সম্পাদনের জন্য সংযুক্ত আছে। এনপিএসবি এর মাধ্যমে ৪ ধরণের আন্তঃএটিএম লেনদেন করা যায় (যেমন- নগদ উত্তোলন, ব্যালেন্স অনুসন্ধান, তহবিল স্থানান্তর এবং ক্ষুদ্র বিবরণী অনুসন্ধান)। ইন্টারনেট ব্যাংকিং ব্যবহার করে এক ব্যাংকের হিসাব থেকে অন্য ব্যাংকে ইন্টারনেট ব্যাংকিং তহবিল স্থানান্তরের মাধ্যমে নির্দিষ্ট পরিমান অর্থ পাঠানো যায়। এখানে ব্যক্তিগত এবং প্রাতিষ্ঠানিক ইন্টারনেট ব্যাংকিং তহবিল স্থানান্তর লেনদেনের জন্য বিভিন্ন সীমা রয়েছে। ব্যক্তি গ্রাহকদের জন্য প্রতিটি লেনদেনের সর্বোচ্চ সীমা ৩,০০,০০ টাকা এবং দিনে সর্বোচ্চ ১০টি লেনদেন এবং ১০,০০,০০০ টাকার নির্ধারণ করা হয়েছে। কর্পোরেট গ্রাহকদের জন্য প্রতিটি লেনদেনের সীমা ৫,০০,০০০ টাকা এবং দিনে সর্বোচ্চ ২০টি লেনদেন এবং ২৫,০০,০০০ টাকার হিসাবে নির্ধারণ করা হয়েছে।
সুবিধা
এনপিএসবি ব্যবস্থার ফলে বর্তমানে এক ব্যাংকের গ্রাহক অন্য ব্যাংকের এটিএম ব্যবহার করে অর্থ উত্তোলন, এক ব্যাংকের গ্রাহক অন্য ব্যাংকের পয়েন্ট অব সেল ব্যবহার করে কেনাকাটার বিল পরিশোধ এবং ইন্টারনেট ব্যাংকিং ব্যবহার করে গ্রাহক তার নিজ ব্যাংক হিসাব এবং কার্ড থেকে যে কোন ব্যাংকে অর্থ স্থানান্তর করতে পারে। অন্য ব্যাংকের এটিএম ব্যবহার করতে গ্রাহককে নির্দিষ্ট পরিমান চার্জ দিতে হয়। তবে পয়েন্ট অব সেল এবং ইন্টারনেট ব্যাংকিং তহবিল স্থানান্তরের জন্য কোন চার্জ দিতে হয় না।
২০১৬–১৭ আফগানিস্তান ক্রিকেট দলের জিম্বাবুয়ে সফর
আফগানিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জানুয়ারি থেকে ফেব্রুয়ারি ২০১৭-এ অনুষ্ঠিত হয়।
তাজ মহল প্যালেস হোটেল
তাজমহল প্যালেস হোটেল হল মুম্বাই, মহারাষ্ট্র, ভারতের কোলাবা অঞ্চলে, গেটওয়ে ওফ ইনদিয়ার পাসে অবস্থিত একটি পাঁচ তারকা হোটেল।
তাজ হোটেল, রিসর্ট এবং প্যালেস গোষ্ঠীর অন্তর্ভুক্ত এই হোটেলটিকে শ্রেণীর পোত সম্পত্তি হিসেবে গণ্য করা হয় যার মধ্যে ৫৬০ ঘর এবং ৪৪ স্যুট আছে। ৩৫ জন খানসামা সহ কিছু ১,৫০০ কর্মচারী আছে এই হোটেল এ। ঐতিহাসিক এবং স্থাপত্য বিন্দু থেকে দেখলে যেই দুই ভবন নিয়ে এই হোটেল, তাজমহল প্যালেস এবং টাওয়ার হল বিভিন্ন সময়ে এবং বিভিন্ন স্থাপত্য নকশার নির্মিত দুটি স্বতন্ত্র ভবন।
অনেকের দাবি, ভারতের সর্বোচ্চ সেবা প্রদান করা এই হোটেল, রাষ্ট্রপ্রধান থেকে শিল্পপতি থেকে দেখান ব্যবসার তারকার মত প্রচুর উল্লেখযোগ্য অতিথির আপ্পায়ন করেছে।
ইতিহাস
এই হোটেল এর মূল ভবনটি টাটা দ্বারা বিশেষিত এবং ১৬ ডিসেম্বর, ১৯০৩ তারিখ এ এর দরজা খোলা হযেছিল অতিথিদের জন্য।
এটা সাধারণত বিশ্বাস করা হয় যে জামসেদজি টাটা এই হোটেলটি নির্মাণ করার সিদ্ধান্ত নিয়েছিলেন যখন ওনাকে ওয়াটসন'স হোটেল নামক তখনকার সময়ের সহরের একটি অন্যতম গ্র্যান্ড হোটেলে প্রবেশ করতে দেওয়া হইনি যেহেতু ওই হোটেল এ প্রবেশ সীমাবদ্ধ ছিল "শুধুমাত্র সাদা চামড়ার মানুষদের জন্য”। কিন্তু অনেক মন্তব্যকারীরা এই গল্পটিকে চ্যালেঞ্জ করে ইঙ্গিত করে যে টাটার ব্রিটিশ প্রতিপক্ষের বিরুদ্ধে প্রতিশোধ নেওয়ার উদ্বিগ্নতা অসম্বাব্য ছিল। বরঞ্চ তারা বলে যে তাজ হোটেল নির্মাণ করা হযেছিল টাইমস অফ ইন্ডিয়ার সম্পাদকের তাড়নায় যিনি অনুভব করেছিলেন যে একটি "বম্বে যোগ্য" হোটেলের প্রয়োজন আছে।
হোটেলটির নির্মাণ কার্যে মূল ভারতীয় স্থপতি ছিলেন সীতারাম খান্দেরাও বৈদ্য এবং দি. অন. মির্জা আর প্রকল্পটি সম্পন্ন করেছিলেন একজন ইংরেজ ইঞ্জিনিয়ার, ডাব্লিউ. এ. চেম্বার্স। হোটেলটির বিল্ডার ছিলেন খানসাহেব সরাব্জি রুত্তন্জি কন্ত্রাচ্তর যিনি হোটেলটির বিখ্যাত কেন্দ্রীয় ভাসমান সিঁড়িটার ও নকশা এবং নির্মাণ করেছিলেন। হোটেলটির নির্মাণ খরচ ছিল £ ২৫০,০০০ (£ ১২৭ মিলিয়ন আজকের দিনে)।
দি তাজ মহল টাওয়ার, হোটেলের একটি অতিরিক্ত ডানা, ১৯৭৩ সাল এ খোলা হযেছিল। এইটি মিল্টন বেক্কের এর দ্বারা পরিকল্পনা করা হয়েছিল।
২০০৮ এর আক্রমণ
২৬ নভেম্বর, ২০০৮ এ মুম্বাইতে আক্রমণের একটি ধারাতে, এই হোটেলটিকে (ওবেরয় এর সাথে) লস্কর-ই-তৈয়বা নামক একটি ইসলামি উগ্রপন্থী গোষ্ঠী আক্রমণ করে যার দরুন হোটেলের ছাদ ধ্বংস হওয়ার পাশাপাশি প্রচুর পদার্থ ক্ষতি ঘটেছিল। হামলার সময় অনেক বন্দিদের আটক করা হয়েছিল এবং অনেক বিদেশীদের সহ কমপক্ষে ১৬৭ মানুষকে হত্যা করা হয়েছিল। যদিও বিদেশী পাসপোর্ট বহনকারী পশ্চিমাদের প্রধান লক্ষ্য করা হযেছিল কিন্তু হতাহতের বেশিরভাগই ভারতীয় নাগরিক ছিলেন। ভারতীয় কমান্ডোরা তিন দিনের যুদ্ধ শেষ করতে হোটেলের ব্যারিকেড করা বন্দুকধারীর হত্যা করে। কমপক্ষ্যে ৩১ জন মারা যায় তাজ এ এই দুর্ঘটনার দরুন। এই সময় আন্দাজ ৪৫০ জন মানুষ তাজমহল প্যালেস ও হোটেলে অবস্থিত ছিল।
তাজমহল প্যালেস ও টাওয়ার হোটেলের কম-ক্ষতিগ্রস্ত বিভাগ ২১ ডিসেম্বর ২০০৮ এ পুনরায় খুলে দেওয়া হয়। তাজমহল প্যালেস হোটেলে জনপ্রিয় ঐতিহ্য বিভাগ পুনর্নির্মাণ করতে বেশ কয়েক মাস লেগে যায়।
জুলাই ২০০৯ এ ভারত - মার্কিন যুক্তরাষ্ট্র সম্পর্ক গভীর করার উদ্দেশ্য নিয়ে যখন হিল্লারী ক্লিন্টন মুম্বাই সফর এ আসেন তখন তিনি তাজ হোটেল এ ছিলেন এবং তিনি একটি স্মৃতিচারণা অনুষ্ঠান এও অংশগ্রহণ করেন। “আমি ব্যক্তিগতভাবে এবং আমাদের দেশের তরফ থেকে সহানুভূতি ও সংহতি জানাতে চাই তাদের উদ্দেশ্যে যারা তাজ এ এই মর্মান্তিক ঘটনায় প্রাণ হারিয়েছে।” ১৫ অগাস্ট, ২০১০, ভারতের স্বাধীনতা দিবসের দিন, তাজমহল প্যালেস পুনরূদ্ধার এর পর পুনরায় খোলা হয়। হোটেলটির পুনরূদ্ধার কার্যে এই পর্যন্ত ১.৭৫ বিলিয়ন টাকা খরচা হয়েছে।
২০১০ সালের ৬ই নভেম্বর, মার্কিন প্রেসিডেন্ট বারাক ওবামা হামলার পর তাজ মহল প্যালেস এ থাকার প্রথম বিদেশী রাষ্ট্রপ্রধান। হোটেলের ছাদ থেকে দেওয়া একটি বক্তৃতাএ তিনি বলেন "তাজ হলো শক্তির প্রতীক এবং ভারতীয় জনগণের স্থিতিস্থাপকতার চিন্হ"।
লালখান বাজার
লালখান বাজার চট্টগ্রামের ঐতিহাসিক এলাকা। এর উত্তর দিকে ওয়াসা মোড় এবং দক্ষিণ দিকে টাইগার পাস অবস্থিত।
ইতিহাস
ঐতিহাসিকভাবে ধরনা করা হয় ব্রিটিশ শাসনামলে চট্টগ্রামে লাল খাঁ নামে পুলিশ বিভাগের কোনো এক পাঠান কর্মচারী ছিলেন যার নামানুসারে জায়গাটির নামকরণ করা হয়েছে।
পুরী রেলওয়ে স্টেশন
পুরী রেলওয়ে স্টেশন একটি টার্মিনাল ট্রেন স্টেশন এবং ভারতের ওড়িশা রাজ্যের সমুদ্র উপকূলীয় মন্দির শহর পুরীকে রেল পরিষেবা প্রদান করে।
ইতিহাস
১৮৯৭ সালের ১ ফেব্রুয়ারি খুর্দা রোড-পুরী বিভাগটি রেল চলাচলের জন্য উন্মুক্ত করা হয়। রেলওয়ে স্টেশনটি আরও সুবিধাসহ একটি ঐতিহ্যগত হিন্দু মন্দির কাঠামোতে পুনরায় সংস্কার করা হয়।
রেলপথ পুনর্গঠন
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।
রাজা মানদেব
রাজা মানদেব (৪৬৪-৫০৫ খ্রিস্টাব্দ) ছিলেন অধুনা নেপালের তৎকালীন লিচ্ছবি রাজ্যের প্রথম ঐতিহাসিক রাজা। চাংগু নারায়ণের মন্দিরে ৪৬৪ খ্রিস্টাব্দের একটি শিলালিপি থেকে তার শাসন সম্পর্কে মূল্যবান তথ্য পাওয়া গিয়েছে। তিনি পূর্ব ও পশ্চিমের সামন্তপ্রধানদের দমন করেছিলেন এবং মল্লপুরীও জয় করেছিলেন। তিনি মুদ্রা চালু করেছিলেন এবং নিজের জন্য মানগ্রহ প্রাসাদ নির্মাণ করেছিলেন।
দিলীপ বেঙ্গসরকার
ঘরোয়া প্রথম-শ্রেণীর ভারতীয় ক্রিকেটে মুম্বই এবং ইংরেজ ক্রিকেটে স্টাফোর্ডশায়ারের পক্ষে খেলেছেন তিনি। দলে তিনি মূলতঃ ডানহাতে ব্যাটিংয়ে পারদর্শী ছিলেন। এছাড়াও, ডানহাতে মিডিয়াম বোলিং করতে পারতেন।
খেলোয়াড়ী জীবন
১৯৭৫-৭৬ মৌসুমে অকল্যান্ডে অনুষ্ঠিত টেস্টে স্বাগতিক নিউজিল্যান্ডের বিপক্ষে তার আন্তর্জাতিক ক্রিকেটে অভিষেক ঘটে। ঐ টেস্টে উদ্বোধনী ব্যাটসম্যান হিসেবে মাঠে নামেন। খেলায় ভারত জয়লাভ করলেও তিনি তেমন সফলতা পাননি। ১৯৭৯ সালে সফরকারী পাকিস্তান দলের বিপক্ষে স্মরণীয় ইনিংস উপহার দেন তিনি। দিল্লির ফিরোজ শাহ কোটলায় অনুষ্ঠিত ২য় টেস্টের চূড়ান্ত দিনে জয়ের জন্য ৩৯০ রানের লক্ষ্যমাত্রায় তার অবদান ছিল অপরাজিত ১৪৬* রান। ঐ টেস্টটি নাটকীয়ভাবে ড্রয়ে পরিণত হয়।
১৯৮৬ সালে লর্ডসে সেঞ্চুরি করেন। এরফলে তিনি উপর্যুপরি তিন টেস্টে সেঞ্চুরির সন্ধান পান। ইংল্যান্ডের বিপক্ষে অনুষ্ঠিত ঐ সিরিজে ভারত দল জয় পায় ও তিনি ম্যান অব দ্য সিরিজের পুরস্কার পান।
ক্রিকেট বিশ্বকাপ
১৯৮৩ সালের ক্রিকেট বিশ্বকাপে শিরোপা বিজয়ী ভারতীয় দলে ভূমিকা রাখেন। ১৯৮৫ থেকে ১৯৮৭ সালের মধ্যে রানের ফুলঝুড়ি প্রবাহিত হয় তার ব্যাটে। ঐ সময় কুপার্স ও লাইব্র্যান্ড রেটিংয়ে তিনি সেরা ব্যাটসম্যান ছিলেন।
১৯৮৭ সালের ক্রিকেট বিশ্বকাপের পর কপিল দেবের কাছ থেকে অধিনায়কত্ব লাভ করেন। অধিনায়ক হিসেবে দুটি সেঞ্চুরি করে যাত্রা শুরু করলেও তার সময়কালে দলের অবস্থান নড়বড়ে ছিল। ১৯৮৯-এর শুরুতে ওয়েস্ট ইন্ডিজ সফরে দলের মারাত্মক বিপর্যয় ঘটে। এরপর তাকে অধিনায়কত্ব থেকে পদত্যাগ করতে হয়।
ফরদাবাদ
ফারদাবাদ বাংলাদেশের ব্রাহ্মণবাড়িয়া জেলার বাঞ্ছারামপুর উপজেলার একটি গ্রাম। এটি তিতাস নদীর তীরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ছিল ১০,৩৩১ জন। ফারদাবাদ গ্রামটি ফরদাবাদ ইউনিয়নের দ্বিতীয় বৃহত্তম জনবসতি, যার মোট জনসংখ্যা ছিল ২১,৯৫২ জন।
দেউলিয়া
থাম্ব|২০১৩ সালে, ডেট্রয়েট মার্কিন ইতিহাসে বৃহত্তম পৌরসভা দেউলিয়া মামলা দায়ের করেছে। কোন ব্যক্তি, প্রতিষ্ঠান বা দেশ যখন পাওনাদার, আর্থিক প্রতিষ্ঠান বা ব্যাংকের ঋণ পরিশোধে অক্ষম হয় তখন উক্ত ব্যক্তি বা প্রতিষ্ঠানকে দেউলিয়া হিসেবে গণ্য করা হয়। সাধারণত: আইনসঙ্গতভাবে আদালত একজন ব্যক্তি বা প্রতিষ্ঠানকে দেউলিয়া বলে ঘোষণা করতে পারে।
সাধারণত: ব্যক্তি ও প্রতিষ্ঠান এই দুই ধরনের সত্ত্বাকে আইনগতভাবে দেউলিয়া ঘোষণা করা হয়ে থাকে। এই দুই ধরনের সত্ত্বার দেউলিয়ত্বের জন্য বিভিন্ন দেশে আলাদা আলাদা আইনের ব্যবস্থা রয়েছে। যুক্তরাজ্য সহ বেশ কিছু দেশে ব্যক্তি পর্যায়ের দেউলিয়ত্ত্বের জন্য রয়েছে ইনসল্ভেন্সি অ্যাক্ট (Insolvency Act) Insolvency Act 1986, অপরদিকে প্রাতিষ্ঠানিক দেউলিয়ত্বের জন্য রয়েছে কোম্পানি লিকুইডেশন অ্যাক্ট (Company Liquidation Act) Liquidation।
শব্দের উত্পত্তি
দেউলিয়া শব্দের ইংরেজি প্রতিশব্দ Bankruptcy Bankruptcy, যা ইতালীয় শব্দ-যুগল Banca rotta থেকে এসেছে; এর অর্থ "Broken bench" বা ভাঙ্গা বেঞ্চ। প্রাচীনকালে বিনিয়োগকারী, অর্থলগ্নিকারী ও অর্থ বিনিময়কারীরা ভেনিসের শহরতলীর বিভিন্ন স্থানে বেঞ্চ পেতে বসতেন এবং মানুষকে সুদে টাকা ধার দিতেন অথবা তাদের বৈদেশিক মুদ্রা পরিবর্তন করে দিতেন। আধুনিক কালের শব্দ ব্যাংক এর উৎপত্তিও হয়েছে ইতালীয় বেঞ্চ থেকে। ধারণা করা হয় কোন অর্থ বিনিময়কারী যদি তার দেনা পরিশোধ করতে ব্যর্থ হত তবে তার বেঞ্চটি ভেঙ্গে ফেলা হত। তাই দেউলিয়া বা Bankrupt বোঝাতে Banca rotta শব্দটি ব্যবহৃত হত। এমনও হতে পারে যে কোন বিশেষ অর্থ ছাড়াই শব্দটি শুধুমাত্র লোকমুখেই প্রচলিত হয়েছিল।
বাংলাদেশে দেউলিয়া
বাংলাদেশে দেউলিয়া বিষয়ক আইন, ১৯৯৭
রাজীব
ওয়াসীমুল বারী রাজীব (জানুয়ারি ১, ১৯৫২–নভেম্বর ১৪, ২০০৪) যিনি রাজিব নামেই বেশি পরিচিত, ছিলেন একজন বাংলাদেশী অভিনেতা। তিনি প্রায় চার শতাধিক বাংলা চলচিত্রে অভিনয় করেছেন। খলনায়ক হিসেবে সফল হলেও অনেক চলচ্চিত্রে ভিন্ন চরিত্রেও অভিনয় করেছেন তিনি। তার উল্লেখযোগ্য চলচ্চিত্রের মধ্য রয়েছে তিনি দাঙ্গা (১৯৯২), হাঙর নদী গ্রেনেড (১৯৯৭), ভাত দে (১৯৮৪) প্রভৃতি। ১৯৮২ সালে কাজী হায়াৎ-এর ‘খোকন সোনা’ নামের একটি সিনেমা দিয়ে চলচ্চিত্রে অভিষেক হয় রাজীবের।
পারিবারিক জীবন
তার স্ত্রীর নাম ইসমত আরা। এই দম্পতির পাঁচ সন্তান। তিন ছেলে, প্রথম দুই ছেলে সন্তান জমজ ছিলেন-এরা ১৯৯৬ সালে দুর্ঘটনায় নৌকা ডুবে মৃত্যুবরণ করেন। তৃতীয় ছেলের নাম সায়নুল বারী দ্বীপ। দুই মেয়ে- নাম রানিসা রাজীব ও রাইসা রাজীব।
রাজনৈতিক জীবন
রাজীব বাংলাদেশ জাতীয়তাবাদী দলের (বিএনপি) অঙ্গ সংগঠন জাতীয়তাবাদী সামাজিক ও সাংস্কৃতিক সংসদের (জাসাস) প্রতিষ্ঠাতা সাংগঠনিক সম্পাদক ছিলেন। পরে সাধারণ সম্পাদক ও মৃত্যুর আগ পর্যন্ত এর সভাপতি হিসাবে দায়িত্ব পালন করে গেছেন।
মৃত্যু
রাজিব ২০০৪ সালের ১৪ নভেম্বর ক্যান্সারে আক্রান্ত্র হয়ে ৫২ বছর বয়সে মৃত্যুবরণ করেন। ঢাকার উত্তরার ৪ নম্বর সেক্টরে সিটি করপোরেশনের কবরস্থানে তাকে সমাহিত করা হয়।
চট্টগ্রাম সরকারি বালিকা উচ্চ বিদ্যালয়
চট্টগ্রাম সরকারি বালিকা উচ্চ বিদ্যালয় চট্টগ্রামের নাসিরাবাদে অবস্থিত একটি সরকারি মাধ্যমিক বিদ্যালয়। এটি ১৯৮৪ সালে প্রতিষ্ঠিত হয় এবং এখানে পঞ্চম শ্রেণী থেকে দশম শ্রেণী পর্যন্ত পড়ানো হয়। এই প্রতিষ্ঠানে ভর্তির জন্য ছাত্রীদের ভর্তি পরীক্ষা দিতে হয়। ২০০৯ সালে এই প্রতিষ্ঠানটি প্রভাতী শাখা চালু করে।
হামা
হামা (حماة Ḥamāh, ; ) হচ্ছে সিরিয়ার একটি শহর যা দেশটির পশ্চিমে অবস্থিত এবং অরন্তস নদীর তীরে অবস্থিত। দামেস্ক থেকে ২১৩ কিমি উত্তরে এবং হোমস থেকে ৪৬ কিমি উত্তরে এর অবস্থান। শহরটি হামা প্রদেশের রাজধানী। ২০০৯ সালের আদমসুমারী অনুযায়ী ৮,৫৪,০০০ মানুষ এখানে বসবাস করে। দামেস্ক, আলেপ্পো এবং হিমসের পর হামা সিরিয়ার চতুর্থ বৃহত্তম শহর।
হামা নরিয়াস অব হামার জন্য বিখ্যাত। নরিয়াস অব হামা হল কিছু হুইল যা দিয়ে নদী থেকে পানি তোলা হতো। স্থানীয়রা দাবি করে এই হুইলসমূহ প্রায় ১১০০ খ্রিস্টপূর্বাব্দে তৈরি হয়েছে। যদিও এই হুইলসমূহ সেচ দেওয়ার কাজে ব্যবহৃত হতো, বর্তমানে এগুলো সম্পূর্ণই ঐতিহ্যবাহী স্থাপনা হিসেবে সংরক্ষিত আছে।
প্রাচীন যুগ
ধারণা করা হয় হামায় লোহার যুগ থেকে বসতি স্থাপন শুরু হয়।
আমরীতি পর্যায় এবং মিত্তান্নি
উনবিংশ শতাব্দীর প্রথম দিকে জোহান লুডউইগ বার্কহার্ডই প্রথম হামা থেকে হিত্তিতে বা লুওয়ান হায়ারোগ্লিফিক বর্ণ আবিষ্কার করেন। এছাড়া হামাতে আসসিরিয়ান এবং আরামীয় বসতির প্রমাণও পাওয়া যায়।
মুসলিম শাসন
সপ্তম শতকের মুসলিম বিজয়ের সময়ে, আবু উবাইদাহ বিন আল-জাররাহ হামা দখল করে নেয়। ফলে এটি জুন্দ হিমসদের দখলে চলে যায় এবং উমাইয়া বংশ শাসনে না আসা পর্যন্ত নবম শতক পর্যন্ত তারা সিরিয়া শাসন করে।
জনতত্ত্ব
জসিয়া রাসেলের মতে, ১২শ শতকের সময় হামাতে প্রায় ৬৭৫০ জন মানুষ বসবাস করত। জেমস রেইলি বিভিন্ন সময়ের জরিপ একত্র করে হামার জনসংখ্যা পেয়েছেন: ১৮১২ সালে ৩০০০০ (বার্কহার্ড), ১৮৩০ সালে ২০০০০ (রবিনসন), ১৮৩৯ সালে ৩০০০০-৪০০০০ (বাওরিং), ১৮৫০ সালে ৩০০০০ (পর্টার), ১৮৬২ সালে ১০০০০-১২০০০ (গাইস), ১৮৮০ সালে ২৭৬৫৬ (সংসদীয় কাগজপত্র), ১৯০১ সালে ৬০০০০ (সংসদীয় কাগজপত্র), ১৯০২-১৯০৭ সালে ৮০০০০ (বাণিজ্যিক রিপোর্ট), ১৯০৬ সালে ৪০০০০ (আল-সাবুনি), ১৯০৯ সালে ৬০০০০ (বাণিজ্যিক রিপোর্ট)
দর্শনীয় স্থান
হামার সবচেয়ে বিখ্যাত স্থান হলো হামার ১৭টি নরিয়া (نواعير حماة), এগুলো বাইজান্টাইন সময়ে তৈরি হয়েছে বলে ধারণা করা হয়। এগুলো অরন্তস নদীর পাশেই অবস্থিত এবং সর্বোচ্চ ব্যাস প্রায় ২০ মিটারের মতো। সবচেয়ে বড় নরিয়াটি হলো আল মামুনাই (১৪৫৩) এবং আল-মুহাম্মেদিয় (চতুর্দশ শতাব্দী)। এই সকল নরিয়া বা হুইলসমূহ দিয়ে পানি তোলার পর তা নালায় প্রেরিত হতো এবং নালা থেকে শহরে সরবরাহ করা হতো এবং বিভিন্ন ফসলের ক্ষেতে সরবরাহ করা হতো।
এছাড়া হামাতে প্রাচীন মসজিদ এবং জাদুঘরসহ আরো কিছু দর্শনীয় স্থান রয়েছে:
বল্লাচির
বল্লাচির (Vallachira) ভারতের কেরালা রাজ্যের ত্রিশূর জেলার একটি শহর।